Hæstv. forseti . Já , ég þakka hv. þingmanni fyrir svarið . Segja upp EES-samningnum , sagði hv. þingmaður . Hér hefur ekki nokkur maður minnst á það utan einn og það er hæstv. utanríkisráðherra , sem ég sakna mjög úr umræðunni um þetta mál . Hann taldi sig þess umkominn að brigsla öðrum þingmönnum um fjarveru úr þingsal jafnvel þótt þeir væru í störfum fyrir þingið erlendis , en hann taldi það þrautavara við beltið og axlaböndin að segja upp samningnum um Evrópska efnahagssvæðið . Það er hárrétt , sem hv. þingmaður benti á , allar þær greinar í samningnum um Evrópska efnahagssvæðið sem farið hefur verið yfir í ræðum fjalla um sátt og að tala einu máli sama hvað tautar og raular . Er ekki svolítið skrýtið að við stöndum hér nú og ( Forseti hringir . ) það eigi að troða ofan í kokið á okkur þeim rökum að eina ( Forseti hringir . ) og rétta leiðin sé að fara ekki eftir samningum ? Á sama tíma er okkur brigslað um að vilja grafa undan ( Forseti hringir . ) samstarfinu um Evrópska efnahagssvæðið . ( Forseti ( GBR ) : Forseti áréttar við hv. þingmenn að þeir virði tímamörk eins og þau eru kynnt . )